b'\n_START_ARTICLE_\nEugen Netto\n_START_SECTION_\n\xc5\xbdivljenje in delo\n_START_PARAGRAPH_\nNetto je najbolj znan po svojem delu iz kombinatorike in teorije grup. Od leta 1866 je \xc5\xa1tudiral na Univerzi v Berlinu pri Kroneckerju, Weierstrassu in Kummerju. Doktoriral je leta 1870 pod Weierstrassovim in Kummerjevim mentorstvom. Najprej je devet let pou\xc4\x8deval na gimnaziji v Berlinu, nato pa je leta 1879 postal izredni profesor na Univerzi v Strasbourgu. Leta 1882 so ga imenovali za izrednega profesorja na Univerzi v Berlinu, od leta 1888 pa je bil redni profesor na Univerzi v Gie\xc3\x9fnu. Ob upokojitvi leta 1913 so ga imenovali za profesorja emeritusa._NEWLINE_Netto je veliko prispeval k razvoju abstraktne teorije grup, kjer je uporabil spoznanja o permutacijskih grupah in grupah iz teorije \xc5\xa1tevil, ne pa tudi matri\xc4\x8dnih grup. V svojih \xc4\x8dlankih je naprej razvil teorijo grup, \xc5\xa1e posebej je leta 1877 dal dokaze izrekov Sylowa o \xc5\xa1tevilu podgrup danega reda, ki jih vsebuje dana kon\xc4\x8dna grupa. _NEWLINE_Cantor je leta 1878 pokazal, da lahko enotski interval  bijektivno preslikamo na enotski kvadrat . Naslednje leto je Netto pokazal, da tak\xc5\xa1na preslikava ne more biti zvezna funkcija._NEWLINE_Njegovo delo Priro\xc4\x8dnik kombinatorike (Lehrbuch der Combinatorik) iz leta 1901 je eno najzgodnej\xc5\xa1ih del posve\xc4\x8deno izklju\xc4\x8dno kombinatoriki.'